18. 11. 77 De Europæiske Fællesskabers Tidende Nr. L 295/7 RÅDETS AFGØRELSE af 28. oktober 1977 om indgåelse af Den europæiske overenskomst om udveksling af reagenser til Vævstype- bestemmelser samt af tillægsprotokollen til denne overenskomst (77/715/EØF) RÅDET FOR DE EUROPÆISKE FÆLLFSSKABER HAR — under henvisning til traktaten om oprettelse af Det europæiske økonomiske Fællesskab, under henvisning til henstilling fra Kommissionen, og ud fra følgende betragtninger: I artikel 5, stk. 1, i Den europæiske overenskomst om udveksling af reagenser til Vævstypebestemmelse, der er udarbejdet på Europarådets initiativ, er det bestemt, at de kontraherende parter skal træffe alle nødvendige forholdsregler, for at reagenser til Vævstypebestem- melse, som stilles til deres disposition af de andre parter, fritages for indførselsafgifter; enhver afvigelse fra den fælles toldtarif, hvad enten den er autonom eller aftales, henhører under Fællesskabets enckompetence; ved at der til den omhandlede overenskomst føjes en til- lægsprotokol, der gør det muligt for Det europæiske økonomiske Fællesskab at blive kontraherende part i den nævnte overenskomst, bliver Fællesskabet i stand til at udøve denne kompetence; det er således væsentligt at indgå denne overenskomst - og tillægsprotokollen dertil — TRUFFET FØLGENDE AFGØRELSE: Artikel 1 Den europæiske overenskomst om udveksling af reagen- ser til Vævstypebestemmelse og tillægsprotokollen hertil godkendes på Fællesskabets vegne. - Teksten til denne overenskomst og tillægsprotokollen hertil knyttes til denne afgørelse som bilag. Artikel 2 Formanden for Rådet bemyndiges til 'at udpege de per- soner, der er beføjet til at undertegne overenskomsten og tillægsprotokollen dertil, og til at give dem den, nød- vendige fuldmagt til at forpligte Fællesskabet. . Udfærdiget i Luxembourg, den 28. oktober 1977. På Rådets vegne G. SPITAELS Formand